**Lisa 1 Ürituse sisu kirjeldus: ürituse mõte, eesmärk ning aja- ja tegevuskava**

Traditsiooniline toidulaat Narva Maitsed 2024 toimub juba kümnendat korda 25. mail 2024 kell 12.00-18.00 Narvas Joaoru puhkealal.

"Narva Maitsed" toidulaat on planeeritud keskkonnasõbraliku üritusena, üheks peamiseks eesmärgiks on tõsta teadlikkust keskkonnasõbralikest käitumisviisidest ja olla pilootprojektiks tulevastele Narva linna üritustele, mis järgiksid keskkonnasõbraliku ürituse põhimõtteid. Üritusele kutsutakse rohesaadikuid, näiteks Narva linnavalitsuse keskkonnaspetsialisti, Keskkonnaameti esindajaid ja kohaliku keskkonna projektide esindajaid.

Keskkonnateadlikkuse edendamiseks on planeeritud meisterklassid ja muud kogu perele mõeldud tegevused prügi sorteerimise teemal, informatsiooni edastamine keskkonnasõbralikust käitumisest igapäevaelus ja avalike ürituste korraldamisel. Jäätmete korrektseks sorteerimiseks on planeeritud kaasata vabatahtlike abi, kes selgitavad külastajatele jäätmete sorteerimise meetodeid.

Üritus aitab kaasa edendada piirkonna majandusarengut, ettevõtlust ja turismi ning tõsta piirkonna elukeskkonna atraktiivsust ja koostöö erinevate osapoolte vahel.

Toidulaada jätkutegevusteks on planeeritud tulemuste avalikustamine, keskkonnasõbraliku ürituse korraldamiskogemuse jagamine teiste ürituste korraldajatega ning traditsioonilise toidulaada jätkamine, arvestades keskkonnasõbralikke põhimõtteid ja kaasates erinevaid organisatsioone, vabatahtlikke ja elanikkonda, et soodustada ühistegevust.

**Ürituse kava**

**12:00-17:00** toidulaat, kus pakutakse Narva ja Narva-Jõesuu parimate restoranide ja kohvikute kulinaarseid meistriteosed

**12:00-18:00** meelelahutusprogramm laval kogu perele, meisterklassid, auhindade loosiine, meistrite tänav, Narva rahvamaja degusteerimisprogramm „Lapsepõlve maitsed“

**16:00 – 18:00** kontsert, kus esineb TRIO NATURALE, mille koosseisus tuntud Eesti ansambli "Apelsin" lauljad